google/wiki40b huggingface dataset:
शक

विवरण

शक प्राचीन आर्यों के वैदिक कालीन सम्बन्धी रहे हैं जो शाकल द्वीप पर बसने के कारण शाक अथवा शक कहलाये. भारतीय पुराण इतिहास के अनुसार शक्तिशाली राजा सगर (Sargon-I) द्वारा देश निकाले गए थे व लम्बे समय तक निराश्रय रहने के कारण अपना सही इतिहास सुरक्षित नहीं रख पाए। हूणों द्वारा शकों को शाकल द्वीप क्षेत्र से भी खदेड़ दिया गया था। जिसके परिणाम स्वरुप शकों का कई क्षेत्रों में बिखराव हुआ। वर्तमान में ये रोड़ जाति ह जो करनाल के आसपास है।
विशेष— पुराणों में इस जाति की उत्पत्ति सूर्यवंशी राजा नरिष्यंत से कही गई है। राजा सगर ने राजा नरिष्यंत को राज्यच्युत तथा देश से निर्वासित किया था। वर्णाश्रम आदि के नियमों का पालन न करने के कारण तथा ब्राह्मणों से अलग रहने के कारण वे म्लेच्छ हो गए थे। उन्हीं के वंशज शक कहलाए।
आधुनिक विद्वनों का मत है कि मध्य एशिया पहले शकद्वीप के नाम से प्रसिद्ध था। यूनानी इस देश को 'सीरिया' कहते थे। उसी मध्य एशिया के रहनेवाला शक कहे जाते है। एक समय यह जाति बड़ी प्रतापशालिनी हो गई थी। ईसा से दो सौ वर्ष पहले इसने मथुरा और महाराष्ट्र पर अपना अधिकार कर लिया था। ये लोग अपने को देवपुत्र कहते थे। इन्होंने १९० वर्ष तक भारत पर राज्य किया था। इनमें कनिष्क और हविष्क आदि बड़े बड़े प्रतापशाली राजा हुए हैं। 
भारत के पश्चिमोत्तर भाग कापीसा और गांधार में यवनों के कारण ठहर न सके और बोलन घाटी पार कर भारत में प्रविष्ट हुए। तत्पश्चात् उन्होंने पुष्कलावती एवं तक्षशिला पर अधिकार कर लिया और वहाँ से यवन हट गए। 72 ई. पू. शकों का प्रतापी नेता मोअस उत्तर पश्चिमांत के प्रदेशों का शासक था। उसने महाराजाधिराज महाराज की उपाधि धारण की जो उसकी मुद्राओं पर अंकित है। उसी ने अपने अधीन क्षत्रपों की नियुक्ति की जो तक्षशिला, मथुरा, महाराष्ट्र और उज्जैन में शासन करते थे। कालांतर में ये स्वतंत्र हो गए। शक विदेशी समझे जाते थे यद्यपि उन्होंने शैव मत को स्वीकार कर किया था। मालव जन ने विक्रमादित्य के नेतृत्व में मालवा से शकों का राज्य समाप्त कर दिया और इस विजय के स्मारक रूप में विक्रम संवत् का प्रचलन किया जो आज भी हिंदुओं के धार्मिक कार्यों में व्यवहृत है। शकों के अन्य राज्यों का शकारि विक्रमादित्य गुप्तवंश के चंद्रगुप्त द्वितीय ने समाप्त करके एकच्छत्र राज्य स्थापित किया। शकों को भी अन्य विदेशी जातियों की भाँति भारतीय समाज ने आत्मसात् कर लिया। शकों की प्रारंभिक विजयों का स्मारक शक संवत् आज तक प्रचलित है।
१९३३ ईसा पूर्व

१९३३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९३३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सिरिल अमरचन्द मंगलदास

सिरिल अमरचन्द मंगलदास (Cyril Amarchand Mangaldas) भारत की एक विधि सेवा प्रदान करने वाली कम्पनी है जिसका मुख्याला मुम्बई में है। यह कम्पनी ११ मई २०१५ को अस्तित्व में आयी थी।
शागिर्द

संक्षेप

प्रोफेस्सर बृजमोहन अग्निहोत्री (आय एस जोहर) अविवाहित है और शादी करने से इनकार करता है। रमेश (जॉय मुखर्जी) नामक लड़का उसे अपना उस्ताद मानता है। एक बार किसी गाँव में उसकी पूनम (सायरा बानो) नामक लड़की से भेट होती है और उससे प्रेम करने लगता है। उसे लुभाने वह अपना रूप-रंग बदलता है। बाद में उसे पता चलता है वह रमेश को चाहती है। रमेश को अपना उस्ताद बना पूनम का प्रेम पाने के कई कोशिश करता है। सभी कोशिशों के बाद हार मान वह पूनम और रमेश की शादी के लिए राज़ी होता है।
समजातीय श्रेणी

Rahul Kanyal theory according समजातीय श्रेणी (homologous series) यौगिकों की ऐसी श्रेणी को कहते हैं जिनको एक सामान्य सूत्र द्वारा निरूपित किया जा सके। ऐसे सामान्य सूत्रों में प्रायः केवल एक ही प्राचल (पैरामीटर) होता है। उदाहरण के लिये, अल्केन एक समजातीय श्रेणी है जिसमें मिथेन, इथेन, प्रोपेन आदि यौगिक आते हैं। इसका सामान्य सूत्र CₙH₂ₙ₊₂ है।
पाकिस्तान रिमोट सेंसिंग उपग्रह

इतिहास

1 990 और 2000 के दशक के शुरूआती वर्षों में पृथ्वी की निचली कक्षा वाले प्रयोगात्मक अवलोकन उपग्रहों में बद्र उपग्रह कार्यक्रम के सफल प्रक्षेपण और संचालन के बाद, सुपारको ने उपग्रह इमेजरी के क्षेत्र में राष्ट्रीय और अंतर्राष्ट्रीय उपयोगकर्ता आवश्यकताओं को पूरा करने के लिए उच्च रिज़ॉल्यूशन वाले रिमोट सेन्सिंग सैटेलाइट पर काम शुरू किया।
पाकिस्तान रिमोट सेंसिंग प्रोग्राम को एक प्रगतिशील और टिकाऊ कार्यक्रम बनाने की योजना बनाई गई है। जिसमें वर्ष 2018 के अंत तक 700 किमी सूरज-तुल्यकालिक कक्षा में 2.5 मीटर पैन के पेलोड के साथ एक ऑप्टिकल सैटेलाइट लॉन्च करने की प्रारंभिक योजना है। ग्राउड नियंत्रण, इमेज रिसेप्शन और प्रसंस्करण के लिए जरूरी बुनियादी ढांचे की भी स्थापना करने की योजना है। उपग्रह इस समय विकास प्रक्रिया के तहत है और यह सुपारको द्वारा विकसित किया जा रहा है।

लॉन्च

2012 में, पहली रिमोट सेंसिंग उपग्रह परियोजना पूरी हुई थी। सुपारको ने वैश्विक नेविगेशन सैटेलाइट सिस्टम (जीएनएस) के लिये अपने स्वयं का संस्करण स्थापित किया और सितंबर 2012 में तत्काल इस परियोजना के लिए चीन की बेइडु नेविगेशन प्रणाली का अधिग्रहण किया। वर्तमान में पूरे देश में विभिन्न विश्वविद्यालयों के सहयोग से तीन उपग्रहों का डिजाइन सुपारको द्वारा डिजाइन किया गया है। सुपारको के अनुसार, इस कार्यक्रम का पहला उपग्रह 2018 में लॉन्च करने के लिए निर्धारित है।
त्रय्यारुण

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
पिडरुआ

सागर जिले से ३५ किमी की दूरी पेर स्थित है। यहा पेर प्राचीन काल के जैन मन्दिर एव पुरातत्विक स्थ्ल मौजूद है जो देखभाल कि कमी के कारण नष्ट हो रहे है।
कौशी-आयलर समीकरण

गणित में, कौशी-आयलर समीकरण (इसे आयलर-कौशी समीकरण और साधरणतया आयलर समीकरण के रूप में भी जाना जाता है।) चर गुणांक सहित रैखिक समघात साधारण अवकल समीकरण है। कभी कभी इसे समविमीय समीकरण के के रूप में भी निर्दिष्ट किया जाता है। इसकी साधारण सरंचना के कारण इस समीकरण को नियत गुणांकों के साथ तुल्य समीकरण से प्रतिस्थापित किया जा सकता है जिसे स्पष्टतया हल किया जा सकता है।
जहाज महल

जहाज़ महल महरौली, दिल्ली में इसके पूर्वोत्तर कोने में हौज़-ए-शम्सी में स्थित है। इसे आस-पास से देखने पर इसका प्रतिबिम्ब ऐसे प्रतीत होता है जैसे किसी झील में कोई जहाज़ चलायमान हो। इसका निर्माण लोदी राजवंश के काल (1452-1526) में खुशी के पल बिताने की धर्मशाला के रूप में किया गया था।
गाब्रिएल दाँनुतस्यो

परिचय

आनुंत्सियो का जीवन बहुत घटनापूर्ण रहा। वह विलास और वैभव का प्रेमी था। यूरोपीय रोमांसकालीन परवर्ती साहित्य की प्रवृत्तियों के समन्वय की अपूर्व क्षमता आनुंत्सियों की रचनाओं में मिलती है। भाषा की दृष्टि से उसे अलंकारवादी कहा जा सकता है। कविता, नाटक, उपन्यास, गद्यकाव्य सभी कुछ उसने लिखा।

कृतियाँ

इसकी प्रारंभिक रचनाएँ प्रीमो बेटे (कविताएँ) में संगृहीत हैं। अन्य काव्यकृतियों में 'कांतो नीवो' 'इंतरमेज्जो दी रीमे', 'एलेजिए रोमाने', 'ईसोंतेओ ए ला कीमेरा', 'पोएमा पारादीसियाको', 'ले लाउदी', हैं। प्रसिद्ध उपन्यासों में 'इल प्याचे', 'लरे', 'इंतोचेले', 'इल फुवाको' आदि हैं। नाट्यकृतियों में 'फ्रांचेस्का दा रीमिनी', 'ला फील्या दी योरियो', 'ला नावे' आदि हैं। 'ले नोवेल्ले देल्ला पेस्कारा' उसकी कहानियों का प्रसिद्ध संग्रह है। आत्मकथात्मक गद्यकाव्य की दृष्टि से 'कोंतेंलात्सियोने देल्ला मोर्ते' तथा 'लीवरो सेग्रेतो' उल्लेखनीय हैं।
वेलकम बैक (फ़िल्म)

निर्माण

एक्टर नाना पाटेकर, परेश रावल, व अनिल कपूर इस पार्ट में भी उन्ही रोल्स में दिखाई देंगे जिनमें पहले थे। लेकिन इस बार लीड रोल में अक्षय कुमार के स्थान पर जॉन अब्राहम हैं पर वे किसी और भूमिका में दिखाई देंगे। कैटरीना कैफ जिन्होंने पिछली फ़िल्म में फीमेल लीड रोल किया था इस बार उन्हें सोनाक्षी सिन्हा ने रिप्लेस कर दिया पर शीघ्र ही सोनाक्षी ने ये फ़िल्म डेट न मिलने की समस्या के कारण छोड़ दी।  सोनाक्षी के बाद असिन को भी इस रोल के लिए चुना गया पर डेट की समस्या के कारण असिन ने भी फ़िल्म छोड़ दी और इसके बाद श्रुति हासन ने इन्हें रिप्लेस किया।
सारा लॉरेन इस फ़िल्म में एक आइटम सांग करेंगी।

संगीत

फ़िल्म का संगीत अनु मलिक, आनंद राज आनंद, मीत ब्रदर्स अंजन द्वारा बनाया गया है। अनु मलिक ने एक इंटरव्यू में कहा कि हल ही में उन्होंने इसके 2 गाने जिनका इन्होंने निर्माण करा है वे फिल्माये हैं। कुछ समय पहले दिए गए इंटरव्यू के अनुसार इस फ़िल्म का एक गाना अनु मलिक ने भी गाया है।
खुदाबंदपुर प्रखण्ड (बेगूसराय)

= भूगोल

खोदावन्दपुर बेगुसराय जिले उत्तरी सीमा पर अवस्थित है खोदावन्दपुर बूढी गंडक के किनारे बसा है इसके उत्तर और पश्चिम मे समस्तीपुर स्थित है

यातायात

यहॉ यातायात के रूप निजी गाडियों का प्रयोग किया जाता है

आदर्श स्थल

कृषि विज्ञान केन्द्र खोदावन्दपुर

शिक्षा

खोदावन्दपुर मे आज भी शिक्षा का स्तर दैनिय हैं यहॉ प्राथमिक माध्यमिक और उच्चतर माध्यमिक शिक्षा सरकारी विद्यालय मे मिल जाते है पर उच्च शिक्षा के लिए आज एक भी कॉलेज नही है जिसके करण यहॉ के बच्चे उच्च शिक्षा नही ले पाते हैं
इब्राहीम ख़ाँ गार्दी

मूल स्थान

गार्दी समुदाय तापी के बैंक्स के बुरहानपुर से हैदराबाद और तेलंगाना क्षेत्र तक फैले डेक्कन निवासी एक जाति है जिसमें भील, लामन, वंजारा, पारधी, महादेव कोली, मासन जोगी सहित अन्य मराठी कुछ भी शामिल हैं। गार्दी समुदाय का मुख्य भाग हैदराबाद और तेलंगाना क्षेत्र के निकटवर्ती महाराष्ट्र के मराठवाडा क्षेत्र के लोगों को कहा जाता है। उनकी कुछ रस्में उनके अनुसार 250 वर्षों पूर्व गार्दी समुदाय में आरम्भ हुई। कुछ पारधी समुदाय की जातियाँ विशेष रूप से बुरहानपुर की टकंकार समुदाय अपने कसीदों और रस्मों में सुलेमान ख़ाँ गार्दी और इब्राहीम ख़ाँ गार्दी की पुजा की जाती है। पारधी समुदाय ने बन्दुक, पिस्टल और डायनामाइट जैसे हथियार को काम में लेने के लिए विशेष कौशल भी विकसीत किया।
तड़ितझंझा

तड़ितझंझा या बिजलीयुक्त तूफान एक प्रकार का तूफान होता है। जिसमें बिजली चमकने, तेज हवा चलने आदि की घटना होती है। भारत मौसम विज्ञान विभाग के शब्दावली के अनुसार इसे 'गर्ज के साथ तूफान' कहते हैं।

नाम

इसे विद्युत तूफान (electrical storm), चमकयुक्त तूफान (lightning storm) आदि भी कहते हैं। चूंकि इस तूफान में अत्यधिक बिजली चमकती और गिरती है, इस कारण इसे बिजली युक्त तूफान कहते हैं।

जीवन चक्र

गर्म हवा का दाब ठंडे हवा से कम होता है। इस कारण गर्म हवा ऊपर की ओर जाने लगता है। इसी तरह यह प्रक्रिया बादल में भी होती है। वह गर्म हवा के साथ नमी आदि को भी ले लेता है। ठंडे और गर्म के कारण जब ऊर्जा निकलती है तो वह यह घूमने लगता है। इसके कारण चमक और बिजली पैदा होती है। सामान्यतः इसे बनने हेतु तीन परिस्थितियों की आवश्यकता होती है।

मेघपुंज चरण

यह पहला चरण होता है, इसमें बादलों में नमी ऊपर जाने लगती है। दाब में परिवर्तन के कारण हवा गतिमान हो जाता है। यह कम दाब का क्षेत्र बनाता है और लगभग 5×10⁸ किलो ग्राम जल वाष्प को धरती से वायु मण्डल में ले जाता है। इससे भारी जन-धन की हानि हो सकती है।

परिपक्व चरण

परिपक्व स्थिति में इससे लगातार गर्म हवा निकलती रहती है। यह तब तक होता रहता है, जब तक वह किसी गर्म हवा के क्षेत्र में न पहुँच जाये। इस चरण के दौरान इससे तेज हवा चलती है और खतरनाक चमक के साथ कुछ स्थानों में बिजली गिरती है।

अन्तिम चरण

अंत में यह जमीन में आ जाता है और आसमान में छोटे छोटे मेघ खण्डों के रूप में अधिशेष रह जाता है।
संख्यात्मक विश्लेषण सॉफ्टवेयर की तुलना

नीचे की सारणियों में संख्यात्मक विश्लेषण करने वाले सॉफ्टवेयरों की भिन्न भिन्न तरह से तुलना की गयी है।
सिद्धार्थनगर जिला

विवरण

जिले का मुख्यालय, सिद्धार्थनगर, नौगढ़ तहसील के अन्तर्गत आता है। यह जनपद ऐतिहासिक शाक्य जनपद के खण्डहरों के लिए प्रसिद्ध है, जो नौगढ़ से 18 कि॰मी॰ दूर पिपरहवा में है। सिद्धार्थनगर हिन्दू धर्मं की स्मृतियों का संग्रह है, जिनमें पल्टादेवी मंदिर शामिल है। यह शोहरतगढ़ तहसील के ग्राम पंचायत पल्टादेवी में अतिप्राचीन मंदिर है। सिद्धार्थनगर जिला बौद्ध धर्म का भी बहुत बड़ा पर्यटन स्थल है। यहां पर भगवान बुद्ध का राजमहल स्थित है। कहा जाता है कि जब भगवान बुद्ध की माता गर्भावस्था में थी तो वो सिद्धार्थनगर से अपने मायके नेपाल में जा रही थी तो वहीं रास्ते में लुम्बनी में भगवान बुद्ध का जन्म हुआ। इस जिले में ही सिद्धार्थ विश्वविद्यालय है। इस जिले की सीमा महाराजगंज, गोरखपुर, संतकबीरनगर, बस्ती, गोण्डा व बलरामपुर जिले से तथा नेपाल देश से मिलती हैं। इस जिले की प्रमुख नदियां राप्ती, बूढ़ी राप्ती, बाणगंगा आदि नदियां हैं। इस जिले में चार बड़े रेलवे स्टेशन नौगढ़, बढ़नी, शोहरतगढ व उसका है। इस जिले में 5 तहसील, 14 व्लाक व 6 नगर हैं। यहां की मुख्य भाषा  अवधी, हिन्दी, उर्दू व भोजपुरी है। मुख्य व्यवसाय कृषि   है।उपजाऊ मिट्टी के पाये जाने के कारण यहां पर धान ( प्रसिद्ध बासमती), गेहूं व गन्ने की खेती बड़े पैमाने पर की जाती है।

इतिहास

जिले का इतिहास बौद्ध धर्म के संस्थापक भगवान गौतम बुद्ध के जीवन से जुड़ा हुआ है। इस जनपद का नामकरण गौतम बुद्ध के बाल्यावस्था के नाम राजकुमार ”सिद्धार्थ“ के नाम पर हुआ है। अतीत काल में वनों से आच्छादित हिमालय की तलहटी का यह क्षेत्र साकेत अथवा कौशल राज्य का हिस्सा था। ईसा पूर्व छठी शताब्दी में शाक्यों ने अपनी राजधानी कपिलवस्तु में बनायी और यहां एक शक्तिशाली गणराज्य की स्थापना की। काल के थपेडों से यह क्षेत्र फिर उजाड़ हो गया। यह पूरा भू-भाग पूर्व में जनपद गोरखपुर में समाहित था। सन् 1801 में जनपद गोरखपुर परिक्षेत्र को अवध के नबाव से ईस्ट इंडिया कम्पनी को स्थान्तरित होने के समय इसकी उत्तरी सीमा नेपाल में बुटवल तक, पूर्वी सीमा बिहार राज्य से एवं दक्षिणी सीमा जौनपुर, गाजीपुर व फैजाबाद ज़िलों तथा पश्चिमी सीमा गोण्डा व बहराइच ज़िलों से मिलती थी। सन् 1816 में युद्ध के उपरान्त एक समझौते के अन्तर्गत विनायकपुर व तिलपुर परगनों को नेपाल को सौंपा गया। अंग्रेजी शासन में अंग्रेज जमीदारों ने यहां पर पैर जमाया। सन् 1865 में मगहर परगने के अधिकांश भाग व परगना विनायकपुर के कुछ भाग को जनपद गोरखपुर से पृथक कर जनपद बस्ती का सृजन हुआ। जिससे यह क्षेत्र बस्ती जिले में आ गया। पिपरहवा स्तूप की खुदाई 1897-98 ई॰ में डब्ल्यू॰ सी॰ पेपे ने की थी। सन् 1898 ई0 में ही इसे जर्नल ऑफ रायल एशियटिक सोसायटी में प्रकाशित किया गया। तत्पश्चत 1973-74 में इस स्थल की खुदाई प्रो0 के0एम0 श्रीवास्तव के निर्देशन में हुई तथा खुदाई में प्राप्त अवशेषों से पिपरहवा को कपिलवस्तु होने पर मुहर लगायी गयी। गौतम बुद्ध के जीवन से जुड़ी अनेक महत्वपूर्ण घटनाएं इसी क्षेत्र में घटित हुई। कपिलवस्तु में शाक्यों का राज प्रसाद और बुद्ध के काल में निर्मित बौद्ध बिहारों का खण्डहर तथा शाक्य मुनि के अस्थि अवशेष पाये गये है। कपिलवस्तु की खोज के बाद उत्तर प्रदेश सरकार, राजस्व अनुभाग-5 के अधिसूचना संख्या-5-4 (4)/76-135- रा0-5(ब) दिनांक 23 दिसम्बर, 1988 के आधार पर दिनांक 29 दिसम्बर 1988 को जनपद-बस्ती के उत्तरी भाग को पृथक कर सिद्धार्थनगर जिले का सृजन किया गया।
रासायनिक अपघटन

किसी रासायनिक यौगिक का टूटकर पहले से अधिक सरल यौगिकों या तत्वों में बदलना रासायनिक अपघटन या रासायनिक वियोजन (Chemical decomposition, analysis या breakdown) कहलाता है। रासायनिक अपघटन को कभी-कभी रासायनिक संश्लेषण के ठीक विपरीत प्रक्रिया के रूप में देखा जाता है। रासायनिक अपघटन प्रायः एक अवांछित रासायनिक अभिक्रिया मानी जाती है।
आरोह

संगीत के नीचे के सुर से आरम्भ करके ऊपर के सुरों की ओर चढ़ते हुये जब आलाप लिया जाता है तो उसे आरोह कहते हैं। मुख्यतः आरोह शब्द संगीत से सम्बंधित है किन्तु उत्थान, विकास आदि का भाव दर्शाने के लिये इस शब्द का प्रयोग किया जाता है।
शम्भल

हिन्दू धर्म और तिब्बती बौद्ध परम्परा में शम्भल (संस्कृत : शम्भलः ; तिब्बती भाषा : བདེ་འབྱུང, Wylie: bde 'byung; चीनी भाषा : 香巴拉; फिनयीन : xiāngbālā) एक पौराणिक नगरी है। इस नगरी की रचना ८४ पंखुड़ियों वाले खिले कमल जैसी है और उसके चारों ओर हिमाच्छादित पर्वत हैं। इसके केन्द्र में शम्भल के राजा का महल है। कुछ ग्रन्थों में शम्भल को 'शांग्री-ला' कहा गया है।
हक़ीक़त नगर

हक़ीक़त नगर (पंजाबी: ਹਾਕ਼ੀਕ਼ਾਤ ਨਗਰ), उत्तर पश्चिम जिले में किंग्सवे कैंप के पास स्थित दिल्ली में एक आवासीय कॉलोनी है। उस कॉलोनी का नाम लाहौर के हकीकत राय नामक हिंदू हुतात्मा (शहीद) के नाम पर रखा गया और वह उन स्थानों में से एक है जहां सिंध और पंजाब के प्रांतों के शरणार्थियों का निवास स्थान है।
फालगुनि राय

फालगुनि राय (जन्म ७-०६-१९४५—मृत्यु ३१-०५-१९८१) (ফালগুনি রায়) बांग्ला साहित्यके भुखी पीढी (हंगरि जेनरेशन) आन्दोलन के सबसे कम उमर के प्रमुख कवि हैं जो मात्र ३६ साल के अवधि में अपने मादक्सेवन एवम बोहेमियन जीवन के कारण तरुण लेखकों में किंबदन्ति बन गये हैं। उनके जीवनकाल में वह केवल एक ही काब्यग्रन्थ नष्टो आत्मार टेलिविशन प्रकाशित किये। १५ अगस्त १९७३ के दिन वह काव्यग्रन्थ का उन्मोचन खालासिटोला में किया गया था। आलोचकों का कहना है कि वह पुस्तक का प्रकाश का साल बांग्ला सहित्य में अपनेआप एक जलबिभाजक सा है; पुस्तक के प्रकाश से बांग्ला कविता में आधुनिकता के युग समप्त हो गये। अपने जीवनकाल में उन्होने जो सारे कवितायें लिखे वह अप्रकाशित कवितायें उनके म्ररणोपरान्त कोलकाता एवम ढाका से बारबार प्रकाशित हो रहे हैं। पश्चिम बंगाल एवम बांगलादेश में उनपर बहुत सारे शोध हो चुके हैं।

भुखी पीढी सृजनकर्मों का कापिराइट

भुखी पीढी आंदोलनकारी उपनिवेशवादी अवधारणा नहीं स्वीकारते। युरोप-अमरिका से आये कापिराइट अवधारणा उनलोगों के क्षेत्रमें लागु नहीं होता है।
वक़्त (1965 फ़िल्म)

संक्षेप

लाला केदारनाथ नगर के एक संपन्न व्यपारी है जो अपने तीन पुत्रो (राजू, बबलू, मुन्ना) व पत्नी के साथ सुखमय जीवन व्यतीत कर रहे होते है। एक बार अपने पुत्रो के जन्म समारोह में उनकी मुलाकात एक ज्योतिषाचार्य से होती है जो उन्हे वक़्त की अहमियत बतलाते है, परंतु केदारनाथ उनके तर्क को अस्वीकृत कर अपनी मेहनत को ही सर्वश्रेष्ठ बताते है और अपने तीनो पुत्रो के भविष्य को स्वंय बनाने की घोषणा करते है। उसी रात एक भीषण भूकंप में उनका घर-बार सब नष्ट हो जाता है तथा वे अपने परिवार से बिछुड जाते है, परिवार की तलाश में केदारनाथ से अनजाने में एक कत्ल हो जाता है और वे जेल चले जाते है।
वक़्त के साथ तीनो पुत्र बडे होते है ज्येष्ठ पुत्र राजा (राजू) एक चोर बन जाता है जो चिनॉय सेठ के लिए काम करता है, मंझला रवि (बबलू) एक संपन्न दंपत्ति को मिलता है जहाँ वह अच्छी परवरिश पाकर एक वकील बनता है और छोटा पुत्र विजय (मुन्ना) अपनी माँ के साथ गरीबी में जीवन व्यतीत करता है तथा स्नातक होने के पश्चात भी ड्राइवर की नौकरी करता है।
कई रोमांचक मोड से गुजरती हुई कहानी एक बार फिर बिछुडे हुए परिवार को मिला देती है। अंत में लाला केदारनाथ मनुष्य जीवन में वक़्त की अहमियत को समझते है तथा अपने पुत्रो को भी यही नसीहत देते है कि वक़्त ही आदमी को बनाता है और वक़्त ही आदमी को बिगाडता है।
रमेश चंद्रा

रमेश चंद्रा भारतीय रियल एस्टेट कंपनी यूनिटेक के संस्थापक है। उनकी निवल मूल्य $ 600 मिलियन है, जो सिर्फ एक साल पहले 9.6 अरब डॉलर से काफी कम है। यह मुख्य रूप से अचल संपत्ति मंदी के बीच यूनिटेक के शेयर मूल्य में भारी कमी की वजह से था।.

प्रारम्भिक जीवन और शिक्षा

रमेश चंद्र, 1941 में एक बैंकर के घर में पैदा हुआ थे और फर्रुखाबाद, उत्तर प्रदेश में अपनी स्कूली शिक्षा पूरी करने के बाद उन्होंने आईआईटी खड़गपुर में प्रवेश लिया, जहाँ उन्होंने संरचनात्मक इंजीनियरिंग का अध्ययन किया।

कैरियर

कोलकाता में ब्रिज एंड रूफ कंपनी में एक छोटी कार्यकाल पूरा करने के बाद अपनी स्नातक की पढ़ाई के बाद उन्होंने स्ट्रक्चरल इंजीनियरिंग में इंग्लैंड में साउथेम्प्टन विश्वविद्यालय से प्रमुख के लिए छोड़ दिया। हालांकि, उन्होने पारिवारिक जिम्मेदारियों ओर रुख किया और १९६५ में वे भारत वापस आ गए और रुड़की में एक सरकारी प्रयोगशाला में काम करने लगे। 1967 में अखिल भारतीय आयुर्विज्ञान संस्थान, दिल्ली के एक स्नातक से शादी की और अगले वर्ष दोनो दिल्ली वापस आ गए जहाँ उनकी पत्नी ने अखिल भारतीय आयुर्विज्ञान संस्थान में एक अनुसंधान कार्य चलाया, जबकि उनहोने एक संरचनात्मक इंजीनियर के रूप में कार्य शुरु किया। 1972 में अन्त में, चार अपने दोस्तों के साथ, वह संयुक्त तकनीकी सलाहकार प्राइवेट लिमिटेड, मुख्य रूप से एक मिट्टी जांच कंपनी दिल्ली में शुरू कर दिया। उन्होने 1985 में अचल संपत्ति और सिविल इंजीनियरिंग के क्षेत्र में गुड़गांव में मध्यवर्गीय घरों और कई प्रतिष्ठित परियोजनाओं का निर्माण, उत्तर प्रदेश और लीबिया, अन्य मध्य पूर्वी देशों में पूरा किया। उसकी सार्वजनिक रूप कारोबार कंपनी, यूनिटेक, जिन्हे उन्के दो बेटों अजय और संजय चलाते है, एक 350 एकड़ (1.4 km2) एक ग्रेग नॉर्मन हस्ताक्षर गोल्फ कोर्स के साथ दिल्ली के उपनगरों में लक्जरी घरों के सामुदायिक भवन है और इंडोनेशिया के सलीम को ग्रुप के साथ साझेदारी में विशेष आर्थिक क्षेत्र की स्थापना की।

व्यक्तिगत जीवन

उन्होने डॉ॰ पुष्पा चंद्रा से शादी की है और दो बच्चों, अजय चन्द्र और संजय चंद्रा के पिता है। वे अब नई दिल्ली में रहते है।
इस्लामी काहिरा

इस्लामी काहिरा मिस्र मे स्थित एक विश्व धरोहर स्थल है। इस स्थल को यह दर्जा सन १९७९ मे मिला।
मुस्तफ़ा द्वितीय

मुस्तफ़ा द्वितीय (उस्मानी तुर्कीयाई: مصطفى ثانى मुस्तफ़ा-यि स्आनी) (6 फ़रवरी 1664 – 29/30 दिसम्बर 1703) 1695 से 1703 तक उस्मानी साम्राज्य के सुल्तान रहे।

परिचय

उनका जन्म आदरना महल में हुआ था। उनके पिता महमद चतुर्थ थे और उनकी माता यूनानी मूल की राबिया गुलनुश सुल्तान थीं। 1703 में मुस्तफ़ा द्वितीय ने तख़्तोताज अपने भाई अहमद तृतीय (1703–30) के नाम पर त्याग दिया।
पश्तो भाषा

पश्तो और हिन्दी की समानताएँ

पश्तो भाषा और हिन्दी में काफ़ी समानताएँ पाई जाती है। आधुनिक हिन्दी और उर्दू पर भी पश्तो का प्रभाव है। दोनों हिन्दी और पश्तो में "ण" पाया जाता है हालांकि उर्दू में ये मौजूद नही है।
मा ची

मा ची (1869-1931) चीन में एक मुखिया था जळि बिसवान शताब्दी मैं। मा बुफ़ांग का पिता था मा लिन का भाइ था और मा चंग यिंग का मामा था।
मलिक मोहम्मद जायसी

कृतियाँ

उनकी २१ रचनाओं के उल्लेख मिलते हैं जिसमें पद्मावत, अखरावट, आख़िरी कलाम, कहरनामा, चित्ररेखा, कान्हावत आदि प्रमुख हैं। पर उनकी ख्याति का आधार पद्मावत ग्रंथ ही है।  इसमें पद्मिनी की प्रेम-कथा का रोचक वर्णन हुआ है। रत्नसेन की पहली पत्नी नागमती के वियोग का अनूठा वर्णन है। इसकी भाषा अवधी है और इसकी रचना-शैली पर आदिकाल के जैन कवियों की दोहा चौपाई पद्धति का प्रभाव पड़ा है।
आचार्य रामचंद्र शुक्ल ने मध्यकालीन कवियों की गिनती में जायसी को एक प्रमुख कवि के रूप में स्थान दिया है। शिवकुमार मिश्र के अनुसार शुक्ल जी की दृष्टि जब जायसी की कवि प्रतिभा की ओर गई और उन्होंने जायसी ग्रंथावली का संपादन करते हुए उन्हें प्रथम श्रेणी के कवि के रूप में पहचाना, उसके पहले जायसी को इस रूप में नहीं देखा और सराहा गया था। इसके अनुसार यह स्वाभाविक ही लगता है कि जायसी की काव्य प्रतिभा इन्हें मध्यकाल के दिग्गज कवि गोस्वामी तुलसीदास के स्तर कि लगती है। इसी कारण से उन्हें तुलसी के समक्ष जायसी से बड़ा कवि नहीं दिखा। शुक्ल जी के अनुसार जायसी का क्षेत्र तुलसी की अपेक्षा परिमित है, पर प्रेमवेदना अत्यंत गूढ़ है।